Document ID: /roh_data/filtered/swiss_laws_in_ROHinterleaved.jsonl.gz/19158

This text was translated from EN into Rumantsch Grischun.

The court at the place where a property is or should be recorded in the land register has jurisdiction to decide on:a. actions in rem;b. actions against the community of condominium owners;c. actions for the registration of statutory charges on immovable property. Other actions relating to immovable property rights may also be brought before the court at the domicile or registered office of the defendant. If an action concerns multiple properties or if a property is recorded in the land register of several districts, the court where the largest property or the largest part of the property is situated has jurisdiction. In non-contentious matters relating to immovable property rights, the court at the place where the property is or should be recorded in the land register has mandatory jurisdiction.

La dretgira al lieu, nua ch’il bain immobigliar è vegnì inscrit u stuess vegnir inscrit en il register funsil, è cumpetenta per:a. plants reals;b. plants cunter la cuminanza dals proprietaris en condomini;c. plants sin constituziun da dretgs da pegn legals. Auters plants che sa refereschan a dretgs vi da bains immobigliars pon er vegnir inoltrads a la dretgira al domicil u a la sedia da la partida accusada. Sch’in plant sa referescha a plirs bains immobigliars u sch’il bain immobigliar è vegnì inscrit en il register funsil en plirs circuls, è cumpetenta la dretgira en quel lieu, nua ch’il bain immobigliar cun la surfatscha la pli gronda u nua che la surfatscha la pli gronda dal bain immobigliar sa chatta. En chaussas da la giurisdicziun voluntara che sa refereschan a dretgs vi da bains immobigliars è stringentamain cumpetenta la dretgira en quel lieu, nua ch’il bain immobigliar è vegnì inscrit u stuess vegnir inscrit en il register funsil.